# Fernanda Garay

Fernanda Garay Rodrigues (Porto Alegre, Rio Grande do Sul; 10 de maig de 1986) és una exjugadora de voleibol i militar (sergent) brasilera que va guanyar amb la selecció la medalla d'or dels Jocs Olímpics de Londres 2012 i la de plata a Tòquio 2020.

## Carrera esportiva

Va iniciar la seva carrera esportiva en clubs de l'estat de São Paulo i Minas Gerais, on el voleibol té major difusió. La seva trajectòria al Brasil va cridar l'atenció internacional, va ser convocada pel Mundial de 2010 i aquell any va fitxar pel NEC Red Rockets del Japó. Va estar-hi un any i, de tornada al Brasil, va disputar el torneig de voleibol dels Jocs Mundials Militars de 2011, guanyant-ne la medalla d'or i els premis individuals a la jugadora més valuosa i a la millor rematadora.
Va incorporar-se al Vôlei Futuro, club d'Araçatuba, assolint la tercera posició de la lliga brasilera. L'estiu de 2012 va viatjar amb la selecció a Londres, on va disputar el torneig de voleibol. L'equip va reeditar l'or obtingut a Pequín 2008, amb Garay com una de les puntals de l'equip. A continuació va fitxar per l'Osasco VC, on va guanyar el títol del Campionat del Món de Clubs de 2012, celebrat a Doha, Qatar. Garay va ser guardonada com la millor rematadora de la temporada 2012/13 de la Superlliga Brasilera.
Aquell va ser l'únic any a Osasco, abans d'incorporar-se al Fenerbahçe per a disputar la temporada 2013/14. Abans de viatjar a Turquia, Garay va guanyar un dels premis a les millors atacants exteriors durant el Campionat Sud-americà de 2013. La seva selecció va guanyar el trofeu continental, classificant-se per a la Copa Grand Champions i pel Campionat del Món de 2014, on va ser medalla de bronze.
Després de signar amb el club rus Dinamo Krasnodar per a la temporada 2014/2015, Garay va guanyar el títol de la Copa de Rússia i va ser subcampiona del Mundial de Clubs de 2015, quan perdent la final contra l'Eczacibasi turc. Va ser reconeguda amb el premi individual a la millor rematadora exterior del torneig. Malgrat es va anunciar l'extensió del seu contracte amb el Krasnodar per a la temporada 2015/2016, el club va experimentar problemes financers que van portar al trencament del compromís, i Garay va fitxar amb pel Dinamo de Moscou. Amb el club moscovita, va guanyar la medalla de bronze de la Copa de Rússia el desembre de 2015 i el campionat de lliga de Rússia amb una temporada perfecta.
Garay va guanyar la medalla de plata als Jocs Panamericans de 2015, torneig que van vèncer les estatunidenques per 0-3. L'any 2016 va formar part de la selecció olímpica que havia de lluitar pel tricampionat als Jocs disputats a Rio de Janeiro, però que va ser eliminat decebedorament a quarts de final. Setmanes després va fitxar pel Guandong Evergrande de la lliga xinesa, on va romandre una única temporada.
El 2017 va tornar al Brasil incorporant-se al Praia Clube d'Uberlândia, estat de Minas Gerais, amb les que va jugar quatre temporades, duent a l'equip al millor nivell de la seva història: tres copes, una lliga i dues finals del campionat sud-americà. Després de guanyar la plata als Jocs Olímpics d'estiu de 2020, Garay va anunciar la seva retirada, amb la intenció de ser mare.

## Clubs

* SOGIPA (2002–2003)
* São Caetano (2003–2004)
* MRV/Minas (2004–2005)
* Fiat/Minas (2005–2008)
* Pinheiros/Mackenzie (2008–2010)
* NEC Red Rockets (2010–2011)
* Vôlei Futuro (2011–2012)
* Sollys Nestlé/Osasco (2012–2013)
* Fenerbahçe Istanbul (2013–2014)
* Dinamo Krasnodar (2014–2015)
* Dinamo de Moscou (2015–2016)
* Guangdong Evergrande (2016–2017)
* Dentil/Praia Clube (2017–2021)

## Palmarès
### Selecció

| | Jocs Olímpics: 2012 Grand Prix: 2013, 2014, 2016 Copa Grand Champions: 2013 Jocs Panamericans: 2013 Jocs Mundials Militars: 2011 |
| Al podi olímpic de Tòquio 2020 | Jocs Olímpics: 2012 Grand Prix: 2013, 2014, 2016 Copa Grand Champions: 2013 Jocs Panamericans: 2013 Jocs Mundials Militars: 2011 |

### Clubs

* Copa de Rússia: 2014 (Dinamo Krasnodar)
* Superlliga Russa: 2015–16 (Dinamo de Moscou)
* Superlliga Brasilera: 2017-18 (Dentil/Praia Clube)
* Copa CEV: 2013–14 (Fenerbahçe) i 2014-15 (Dinamo Krasnodar)
* Campionat sud-americà de clubs: 2012 (Nestlé Osasco)
* Campionat del Món de Clubs: 2012 (Nestlé Osasco)

### Premis individuals

* 2011 Jocs Mundials Militars - Millor rematadora i Millor jugadora
* Gran Premi Mundial 2011 - Millor receptora
* Campionat Sud-americà de 2011 - Millor receptora
* Torneig de classificació sud-americà dels Jocs Olímpics d'estiu de 2012 - Jugadora més valuosa
* Torneig de classificació sud-americà per als Jocs Olímpics d'estiu de 2012 - Millor rematadora
* Jocs Olímpics d'estiu de 2012: Millor receptora
* Campionat sud-americà de clubs 2012 - Millor receptora
* Superlliga brasilera 2012-13 - Millor rematadora
* 2013 Montreux Volley Masters - Jugadora més valuosa
* Campionat Sud-americà 2013 - Millor rematadora exterior
* Campionat del Món de Clubs de la FIVB 2015: Millor rematadora exterior
* Campionat sud-americà de clubs 2019: Millor rematadora exterior

## Homenatges

L'any 2021 va rebre el guardó del Premi Brasil Olímpic en votació popular. Aquell any, va ser nomenada Ciutadana Emèrita de Porto Alegre, la seva localitat natal.

## Referències

* ↑ «Clássicos entre Brasil e EUA abrem as competições de Vôlei no Maracanãzinho» (en portuguès brasiler). Jornal do Brasil, 16-07-2011. Arxivat de l'original el 2024-04-05. [Consulta: 5 abril 2024].
* ↑ «Women's Volleyball» (en anglès). Londres 2012, 2012. Arxivat de l'original el 2013-04-02. [Consulta: 30 juliol 2012].
* ↑ «Garay and Brait retire from Brazil national team» (en anglès). volleyballworld.com, 10-08-2021. Arxivat de l'original el 2023-04-09. [Consulta: 5 abril 2024].
* ↑ Gavini, Fernando. «Após quatro anos no exterior, Fernanda Garay chega ao Praia» (en portuguès brasiler). Olimpíada todo dia, 03-07-2017. Arxivat de l'original el 2023-11-13. [Consulta: 5 abril 2024].
* ↑ «Fe Garay» (en portuguès brasiler). Caras. UOL, 05-01-2022. Arxivat de l'original el 2023-10-07. [Consulta: 5 abril 2024].
* ↑ «Brazil won the first title of Military World Games». Vertex Volley, 25-07-2011. Arxivat de l'original el 2013-09-27. [Consulta: 24 setembre 2013].
* ↑ «Fernanda Garay decide futuro e é anunciada por grande clube na Turquia» (en portuguès brasiler). Melhor do Volei, 22-04-2013. Arxivat de l'original el 2014-08-05. [Consulta: 5 abril 2024].
* ↑ «Em noite inspirada de Fernanda Garay, Vôlei Futuro bate o Osasco e leva Paulista pela 1ª vez» (en portuguès brasiler). UOL, 07-12-2011. Arxivat de l'original el 2023-11-13. [Consulta: 5 abril 2024].
* ↑ Macur, Juliet «Brazil Keeps Celebrating as Gold Eludes U.S. Again» (en anglès). The New York Times, 11-08-2012. Arxivat de l'original el 2012-08-13.
* ↑ Alves, Rodrigo; Rocha, Danielle. «Brasil renasce após o primeiro set, domina as americanas e é bi no vôlei» (en portuguès brasiler). globoesporte. Grupo Globo, 11-08-2012. Arxivat de l'original el 2022-07-07. [Consulta: 5 abril 2024].
* ↑ «Fernanda Garay deixa o Sollys/Nestlé» (en portuguès brasiler). Lance!, 15-04-2013. Arxivat de l'original el 2013-10-14. [Consulta: 5 abril 2024].
* ↑ «SELEÇÃO FEMININA: O bom momento de Fernanda Garay» (en portuguès). Confederació Brasilera de Voleibol, 11-08-2012. Arxivat de l'original el 2013-09-27. [Consulta: 24 setembre 2013].
* ↑ «SUDAMERICANO FEMENINO: Brasil, Argentina y Perú se consagraron los mejores del Continente» (en castellà). Confederación Sudamericana de Voleibol, 22-09-2013. Arxivat de l'original el 2013-09-24. [Consulta: 22 setembre 2013].
* ↑ «USA, Brazil & Thailand earn place in FIVB Women's Grand Champions Cup» (en anglès). FIVB, 23-09-2013. Arxivat de l'original el 2013-09-25. [Consulta: 24 setembre 2013].
* ↑ «Fe Garay and Fabiola will join Dinamo Krasnodar after World Champs» (en anglès). Russian Volleyball, 15-07-2015. Arxivat de l'original el 2017-04-04. [Consulta: 12 maig 2015].
* ↑ «Classification» (en anglès). Russian Cup 2014/15. Volleybox. Arxivat de l'original el 2020-10-31. [Consulta: 5 abril 2024].
* ↑ «Eczacibasi reach summit of club volleyball at Zurich 2015» (en anglès). FIVB, 10-05-2015. Arxivat de l'original el 2015-05-18. [Consulta: 5 abril 2024].
* ↑ «Brazilian player Fe Garay extended the contract with Dinamo Krasnodar». Russian Volleyball, 25-03-2015. Arxivat de l'original el 2015-04-03. [Consulta: 12 maig 2015].
* ↑ «Brazilian Fernanda Garay moves to Dinamo Moscow» (en anglès). Russian Volleyball, 25-11-2015. Arxivat de l'original el 2017-04-04. [Consulta: 3 abril 2017].
* ↑ «Кубок России. "Динамо" (Москва) - "Северянка" (Череповец) - 3:0» (en rus). Dinamo Moscow, 03-12-2015. Arxivat de l'original el 2023-04-09. [Consulta: 3 abril 2017].
* ↑ «Dinamo Moscow cap perfect season with fourth national league title» (en anglès). FIVB, 27-04-2016. Arxivat de l'original el 2017-04-04. [Consulta: 5 abril 2024].
* ↑ «Estados Unidos le gana a Brasil 3 sets a 0 y se queda con el oro en voleibol femenino» (en castellà). El Nacional, 26-07-2015. Arxivat de l'original el 2024-04-05. [Consulta: 5 abril 2024].
* ↑ Giufrida, Bruno; Abramvezt, David; Rodrigues, João Gabriel. «Fim do sonho: Brasil tem noite ruim, cai para a China e dá adeus à Rio 2016» (en portuguès brasiler). globoesporte. Grupo Globo, 17-08-2016. Arxivat de l'original el 2023-10-08. [Consulta: 5 abril 2024].
* ↑ «CHN W: From Russia to China - Fê Garay agrees terms with Guangdong» (en anglès americà). World of Volley, 09-09-2016. Arxivat de l'original el 2022-01-24. [Consulta: 5 abril 2024].
* ↑ «'Exemplo e legado': Praia Clube se despede de Fernanda Garay» (en portuguès brasiler). Superesportes, 12-04-2021. Arxivat de l'original el 2022-01-25. [Consulta: 5 abril 2024].
* ↑ «Fernanda Garay anuncia que deixará o Praia Clube para ser mãe» (en portuguès brasiler). Superesportes, 12-04-2021. Arxivat de l'original el 2023-11-13. [Consulta: 5 abril 2024].
* ↑ «Garay and Brait retire from Brazil national team» (en anglès). volleyballworld.com, 10-08-2021. Arxivat de l'original el 2023-04-09. [Consulta: 12 agost 2021].
* ↑ «Fê Garay ganha troféu de Atleta da Torcida no Prêmio Brasil Olímpico» (en portuguès brasiler). globoesporte. Grupo Globo, 08-12-2021. [Consulta: 5 abril 2024].
* ↑ «Jogadora de vôlei Fernanda Garay é Cidadã Emérita de Porto Alegre» (en portuguès brasiler). Cambra Municipal de Porto Alegre, 05-04-2024. Arxivat de l'original el 2022-12-19. [Consulta: 5 abril 2024].

## Enllaços externs

* Fitxa al Comitè Olímpic Internacional
* Fitxa Arxivat 2024-04-23 a Wayback Machine. al Comitè Olímpic Brasiler
* Fitxa a la Federació Internacional de Voleibol Arxivat 2019-03-31 a Wayback Machine.
* Fitxa a Olympedia